cyanic-selkie/wikianc huggingface dataset:
Диего Форлан
СЕЗОНА 2008-09
На 9 мај 2009 година, Форлан постигнал два гола против Еспањол и му помогнал на Атлетико да се пласира во квалификациите за Лигата на Шампионите втора последователна година. “ Лос Рохибланкос” губеле со 2-0 на полувремето, а Луис Переа бил исклучен, но направиле пресврт и победиле со 3-2 благодарение на голот на потврдената сезоната на Форлан, од посебна важност што бил постигнат во последната минута. Тој исто така постигнал клучни голови во победите над: Барселона, Виљареал и Валенсија. На 23 мај 2009, Форлан постигнал хет-трик против Атлетик Билбао, кој му помогнал да ја освои наградата Пичичи, како и наградата Златна копачка на Европа по вторпат. Тој ја завршил сезоната 2008-09 со импресивни 32 гола на 33 натпревари ( во суштина еден гол на натпревар).
СЕЗОНА 2010-11
Сезоната 2010-11, започнала со уште еден трофеј за Форлан и Атлетико, откако го освоиле Суперкупот на Европа, победувајќи го Интер со 2-0 во Монако на 27 август 2010 година. Форлан повторно ја почнал сезоната тивко, и покрај тоа што тој го пронашол патот до противничката мрежа трипати на премиерните два натпревари, тој потоа немал постигнато гол на 12 натпревари во низа во сите натпреварувања, пред конечно да постигне два гола во победата од 3-0 против Осасуна на 13 ноември. Во јануарскиот преоден рок се шпекулирало со негов трансфер, откако Бешикташ, Реал Мадрид и американскиот Сиетл Саундерс се обиделе да го доведат во своите редови.
ИНТЕР
На 29 август 2011, било потврдено дека Диего Форлан потпишал договор со Интер, по заминувањето на Самуел Ето. Тој дебитирал на 11 септември 2011 година, постигнувајќи гол уште на првиот натпревар, во поразот од 4-3 кај сицилијанскиот клуб Палермо. На 4 март 2012, Форлан го постигнал својот втор погодок за Интер против Катанија во ремито 2-2.
РЕПРЕЗЕНТАТИВНА КАРИЕРА
Форлан дебитирал за Уругвај на 27 март 2002 година, постигнувајќи го својот прв погодок во поразот од 3-2 на пријателскиот натпревар со Саудиска Арабија. Во текот на Светското првенство 2002 година, тој постигнал гол со волеј удар во групната фаза во нерешениот резултат 3-3 против Сенегал на 11 јуни. И покрај тоа што се вратил по негативата од 3-0 и успеал да израмни, Уругвај бил елиминиран од првенството заедно со Франција во групата А. Исто така, тој постигна гол против Бразил во 35-та минута во полуфиналето на Копа Америка во 2007 година. Сепак, тој промашил удар од белата точка во пенал серијата, па на крајот Бразил победи со 5-4 на пенали. Од Копа Америка во 2007, Форлан станал стандарден репрезентативец за Уругвај, често во почетните единаесетмина. На 17 јуни 2008, тој постигнал хет-трик на натпреварот против Перу во квалификациите за Светското првенство. Диего Форлан и Јури Џоркаеф, по наведениот редослед, биле во составите на Уругвај и Франција кои се сретнале во групата А, на Светското првенство 2002. Нивните почитувани татковци, Пабло и Жан, биле учесници во натпреварот помеѓу Уругвај и Франција на Светското првенство во 1966 година, исто така во групата А. Во моментов, со 84 настапи, Форлан е фудбалерот со најмногу настапи за репрезентацијата на Уругвај на сите времиња. На 11 октомври 2011, тој го постигнал својот 32 гол, со тоа станувајќи најдобар стрелец за Уругвај на сите времиња во официјални натпревари, надминувајќи го Хектор Скароне, кој го држел рекордот со 31 гол од 1930 година. (Хектор Скароне постигнал вкупно 42 гола, но 11 од нив на неофицијални натпревари).
СВЕТСКО ПРВЕНСТВО 2002
Форлан не бил стандарден во првиот тим на Уругвај, за време на Светското првенство во Јапонија и Јужна Кореја во 2002, претходно во годината настапувајќи единствено на неговото деби против Саудиска Арабија ( на кое постигнал гол). Како и во Манчестер Јунајтед, Форлан и во репрезентацијата на Уругвај го носел дресот со бројот 21 на првенството. Селекторот, Виктор Пуа, го претпочитал напаѓачкото трио; Алваро Рекоба, Себастијан Абреу и Дарио Силва. Откако не настапил на првите два натпревари во групата ( во поразот од 2-1 од Данска и во ремито 0-0 со Франција), Форлан влегол во игра како резерва на последниот натпревар во групата против Сенегал, како дел од двојната замена на полувремето. Кога влегол во игра на местото на Абреу, неговиот тим губел со 3-0. Форлан постигна гол во 69-та минута и го намалил резултатот на 3-2, а Рекоба изедначил од пенал на две минути до крајот. Сепак, со победата на Данска над Франција, Данците се пласирале пред Уругвај на табелата и отидоа понатаму.
КОПА АМЕРИКА 2004
Форлан го носел дресот со бројот 21 за Уругвај и на Копа Америка во Перу, кратко време пред неговиот трансфер од Манчестер Јунајтед во Виљареал. Тој ги одиграл сите шест натпревари на првенството, на кое под раководство на Хорхе Фосати се пласирале на третото место. Единствениот гол Форлан го постигнал во победата од 2-1 над Еквадор, единствената победа на Уругвај во групата. Тие се пласирале на третото место од вкупно четири тима во групата.
КОПА АМЕРИКА 2007
Форлан го носел бројот 21 за репрезентацијата на Уругвај, под раководство на Оскар Табарез, на Копа Америка во Венецуела во 2007 година, кратко време по неговиот трансфер од Виљареал во Атлетико Мадрид. Тој не постигнал гол во групата А, во која се пласирале на третото место од вкупно четири тима, со скор; пораз од Перу со 3-0, победа над Боливија со 1-0 и нерешено 0-0 со домаќинот на првенството. Тие повторно се сретнале со Венецуела, во првото четвртфинале на 7 јули. Форлан постигнал два гола (првиот во 38-та минута и вториот во надополнувањето), а неговата репрезентација победила со 4-1. Во полуфиналето против фаворитот за трофејот Бразил, Форлан го израмнил резултатот на 1-1 во 36-та минута по голот на Маикон, но натпреварот завршил 2-2. Потоа, Уругвај загубил на пенали со 5-4, а Форлан го промашил првиот удар од белата точка. Алфонсо Алвеш промашил за Бразил, навестувајќи ненадеен пораз, откако Диего Лугано промашил за Уругвај, а Жилберто Мело реализираше за Бразилците.
СВЕТСКО ПРВЕНСТВО 2010
На 16 јуни 2010 година, на вториот натпревар на Уругвај во групата против Јужна Африка на Светското првенство, Форлан го отворил резултатот со удар од огромна далечина. Понатаму во натпреварот, Форлан го постигна својот втор гол, овојпат од пенал и исто така учествуваше во третиот за Уругвај, во победата од 3-0 над домаќинот на првенството. На 2 јули 2010 година, Форлан постигнал гол од слободен удар против Гана за израмнување на резултатот во четвртфиналето. Натпреварот завршил со резултат 1-1, а Уругвај се пласирал во полуфиналето по победата над Гана со 4-2 на пенали. На 6 јули 2010, Форлан постигнал уште еден удар од огромна далечина, овојпат со левата нога за израмнување на резултатот против Холандија во полуфиналето. И покрај резултатот од 1-1 на полувремето, на крајот Уругвај загубил со 3-2 и Холанѓаните се пласираа во финалето. Форлан станал првиот играч по Лотар Матеус во 1990 година, кој постигнал три гола надвор од шеснаесетникот на едно првенство. На 10 јули 2010 година, Форлан го постигнал својот последен гол на првенството, откако ја погодил мрежата со одличен волеј удар од работ на шеснаесетникот, обезбедувајќи водство за Уругвај. Овој гол, кој бил постигнат по додавање од Аревало Риос, бил избран од страна на ФИФА за Гол на првенството. Форлан потоа ја погодил пречката од слободен удар, што бил и последниот удар на натпреварот, а тие загубиле од Германија со 3-2 во натпреварот за третото место. На Форлан му била доделена наградата “Златна топка”, за најдобар играч на првенството. Исто така, тој бил избран во тимот на првенството, и бил еден од најдобрите голгетери на Светското првенството со 5 постигнати гола.
Приватен живот
Основач и член на фондацијата ”Алехандра Форлан”, на чело со неговата сестра, Форлан е отворен за превенција од опасностите кои произлегуваат од опасно возење. Назад во 1991 година, Алехандра доживеа сообраќајна несреќа, во која загина нејзиното момче, а како резултат на тоа таа остана парализирана. Во тој период, Диего Марадона се сретна со таткото на Форлан, бидејќи тој беше фудбалер во 70-те години и му помогна да се соберат средства за лекување на неговата ќерка. Таа стана составен дел од неговата инспирација да игра фудбал, и целото семејство се соединиле со цел да се обезбеди високо реноме на фондацијата како неговото во Уругвај. Во 2009 година, Форлан се појави во музички спот за Коти, во кој тој настапува заедно со Макси Родригес. Во Јули 2010, Форлан имаше победничко глупирање на Светското првенство 2010, овековечен во стилот на познатата јапонска серија Капетан Цубаса. Победничката песна беше компонирана од анониниот бенд “Златни вувузели” со музика од Супер роботот од анимираната серија “Мазингер З”. На 9 март 2011 година, Форлан на неговата официјална Твитер страница објави дека тој и аргентинскиот модел и глумица, Заира Нара, одлучиле да стапат во брак. Сепак, во јуни 2011 година, Форлан и Нара објавија дека тие ја раскинале нивната веридба. Не беше објавена причина за нивната разделба.
Виракоча (Сапа Инка)
Виракоча (кечуански: Wiraqocha) бил осмиот Сапа Инка на Кралството Куско и трет владетел од династијата Ханан, кој владеел од 1410 година. Неговиот татко бил Јахуар Хуакак, додека негов син и наследник бил Пачакути. Неговото вистинско име било Хатун Тупак или Рипак, но бил именуван по богот Виракоча после тврдењата дека имал визии. Името на неговата жена било Мама Руну.
Виракоча бил инволвиран во конечната борба на Инките со Чанкасите. Различни хриники даваат различни податоци за тоа дали бил херој на војната или кукавица. Според едни, таткото на Виракоча го напуштил главниот град Куско кога нападнале Чанкасите, но Виракоча го одбранил градот. Други пак, тврдат дека Виракоча го напуштил градот и неговиот син Пачакути го спасил Куско.
Непристрасна оцена
Непристрасна оцена
Оцената на непознатиот параметар на популацијата, Θ,претставува неговата статистика Θ. Тоа, всушност, е случајна променлива која ќе зема различни вредности за различни примероци од иста популација.Таа статистика ќе има своја очекувана вредност,а тоа ќе биде онаа вредност на статистиката која претставува параметар на нејзината централна тенденција. Во таа смисла,треба да биде исполнет условот : E(Θ) = Θ
т.е. очекуваната вредност на оценката Θ да е еднаква на параметарот Θ.
Ако очекуваната вредност на оцената Θ = f(x1,x2,......,xn) на непознатиот параметар на масата Θ е еднаква на тој параметар Θ,тогаш таа оцена се нарекува непристрасна оцена т.е. кога Е(Θ) = Θ.
Во случај кога Е(θ) > θ, тогаш таа оцена е позитивно пристрасна и ако Е(Θ) < Θ, тогаш таа оцена е негативно пристрасна.
Од досегашните емпириски истражувања потврдена е претпоставката дека аритметичката средина на примерокот (или примероците) е еднаква на аритметичката средина на основната маса: _ E(x) = M
и оттука следи заклучокот дека x е непристрасна оцена на параметарот М. Ако во секој прост случаен примерок ја пресметаме медијаната (Ме), а потоа формираме распоред на медијаните на примероците и ја пресметаме очекуваната вредност на овој распоред, ќе ја добиеме еднаквоста Е(Ме) = М
Тоа значи дека и медијаната на примерокот е непристрасна оценка на аритметичката средина на популацијата. Исто така, може да се постави еднаквоста дека Е(р) = Р
што значи дека пропорцијата на примерокот е непристрасна оцена на пропорцијата на основната маса.
За разлика од наведените оцени,варијансата на примерокот,ако ја пресметуваме според формулата:
не би го задоволила критериумот на непристрасна оценка.Поради тоа варијансите на голем број на примероци со големина n, се помали од варијансата на основната маса, s² (варијанса на примерок).Бидејќи s²≠S² (S² = варијанса на популација), варијансата s² е пристрасна оцена на варијансата S². Во исто време, бидејќи E(s²) < S² велиме дека s² ја потценува вредноста на варијансата на основната маса. Ова особено доаѓа до израз кога оценувањето го правиме врз основа на мали примероци (n≤30).
Меѓутоа,ако ја користиме следната формула:
т.е. ако сумата на квадратните отстапувања ги поделиме со n-1 наместо со n,тогаш варијансите на примерокот се зголемуваат и пристрасноста се губи што значи дека се исполнува еднаквоста дека
E(s²) = S²
Користена литература
"Статистика за бизниз и економија" - Д-р Славе Ристевски, Д-р Драган Тевдовски, четврто издание
Црква Свети Никола (Днепарски реон - Киев)
Црквата Свети Никола  (украински: Миколаївська церква ) е поранешна црква која се наоѓала во Киев, Украина.
Црквата за првпат се споменува во 1506 година. Познато е дека старата црква најверојатно била разрушена, а во 1755 година била изградена новата црква. таа дрвена црква била повторно срушена и на нејзино место била изградена нова.
Оваа мала црква станала позната по венчавката на поетите Николај Гумилов и Ана Ахматова на 25 април 1910 година.
По одаѓањето на советите, во 1927 година имало обид за претворање на објектот во ветеринарна клиника. Сепак, во 1935 година градскиот совет на градот донел одлука за рушење на објектот.
Рагнар Фриш
Рагнар Антон Китил Фриш ( - ) — норвешки економист кој ја освоил првата Нобелова награда за економија заедно со Јан Тинберген, за неговото истражување и основање на економетријата како наука. Во 1933 година Фриш прв го употребил зборот „микроекономија“ упатувајќи на проучување на поединечните фирми и индустрии и „макроекономија“ кое го поврзал со проучувањето на аграрната економија.
Во 1931 година, Фриш бил назначен за професор по економија и статистика во „Royal Frederick University“ во Осло каде што предавал сè до неговото пензионирање во 1965 година.
Детство и образование
Фриш е роден на 3 март 1895 година во Осло. Неговиот татко, Антон Фриш, бил во бизнисот со накит (бил кујунџија), како и многу генерации пред него, па така и од Фриш се очекувало да ја продолжи долгогодишната семејната традиција. Па, на тој начин тој започнал да работи во една работилница во Осло. Но, поради инсистирање на неговата мајка Рагна Фредерик Китилсен, тој се запишал на Универзитет во Осло каде како главен предмет ја земал економијата. Фриш дипломирал во 1919 г. Во наредната година, тој станал соработник во работилницата на неговиот татко. Во 1921 година, Фриш добил стипендија која му овозможила да помине три години во Франција, Англија, Германија и Италија студирајќи математика и економија. Во 1923 година, тој се вратил во Норвешка и сфатил дека неговата страст лежи во економијата, поради што продолжил со неговите истражувања во таа област.
Кариера
Во 20-тите години на минатиот век, тој предавал за теорија на производство, за што подоцна во 1965 објавил книга на истата тема. Неговиот труд за пресметка на еластичности кој го составувал за време на војната, бил објавен дури во 1959 г. Тој работел и на познатиот програм за “макро динамички временски низи”, но никогаш не го завршил, ниту публикувал. Тој објавил и неколку трудови за теоријата на веројатност во 1925 година, и следната година се здобил со називот- доктор по математичка статистика.
Во 1927 година, Фриш добил стипендија од Рокфелер Фондацијата за да ги посети Соединетите Американски Држави. Таму барал други економисти заинтересирани во нови статистички и математички пристапи кон економијата, и на тој начин станал соработник со Ирвин Фишер, Весли Клер Мајкл и Хенри Шулц. Иако патот понатака го водел кој Франција и Италија, тој морал да се врати во Норвешка поради смртта на неговиот татко. Тој една цела година посветил на модернизација и рекапитализација на работилницата на татко му. Тој го продал семејниот имот и пронашол поискусен кујунџија кој ќе му помага во бизнисот и ќе ја менаџира неговата работилница.
Во 1928 година се враќа на академската кариера, кога бил назначен за асистент професор по статистика и економија на Универзитетот во Осло. Во наредните две години, тој објавувал статии поврзани со статистичките временски низи. Во 1929 година, тој го објавил неговиот прв важен есеј за методите на економетријата “ Меѓусебниот однос на променливите вредности” кој бил проследен со “Статика и динамика во економската теорија”. Во 1930, по покана на Ирвин Фишер, Фриш повторно заминал за САД да помине неколку години на Јејл (Yale) и во Минесота. Овие години биле многу плодни за неговиот живот, за кое време тој напишал некои одлични трудови и го основал Економетриското здружение.
Втората фаза од економскиот живот на Фриш, тој ја насочил кон теоретска и економетриска работа. Фокусот на неговиот истражувања го насочил кон потребата поврзана со планското стопанство. Тој работел како неформален политички советник на владата за економката политика. Иако тој немал формална позиција, тој се сметал за високо почитуван човек кој не бил контролиран од политиката. Во 1969 година тој добил Нобелова награда за Економија за развивање и применување на динамички модели за анализата на економските процеси. Тој се пензионирал од неговата струка како професор во 1965 г.
На него имало големо влијание разорувањето и пустошот од Втората светска војна и Големата депресија, што сфатил дека ниту економијата, или пак политиката сами не можат да ги решат проблемите во светот. Тој кажал дека двете области мораат заедно да вложат напор за да успеат да го трансформираат општеството.
Приватен живот
Фриш се оженил со Мари Смедал во 1920 година, со која заедно имале ќерка Рагна. По смртта на неговата прва жена, Рагнар стапил во брак со неговата другарка од детството Астрид Јохансен.
Смрт
Рагнар Фриш умрел на 31 јануари 1973 година, во Осло, Норвешка.
Достигнувања
Рагнар Фриш бил тој кој ја трансформирал економијата во модерна наука. Тој иницирал значајни напредоци на полето на економијата и измислил одреден број на зборови во економетријата и макроекономијата. Во 1926 неговитот труд за теоријата на потрошувачите, помогнал во поставувањето на Нео-Валсариското истражување. Тој работел на временски низи во областа на економетријата во 1927 и линеарна регресиона анализа во 1934. Заедно со Фредерик Воу, ја претставиле Фриш-Воу теоремата во 1933 година. Тој исто така, повеќе од дваесет години бил уредник на списанието “Економетрика”. Фриш вовел нови дисциплини во областа на економијата, вклучувајќи ги економетријата, макроекономијата и микроекономијата.
Како основач на Економетриското здружение (Econometric Society) и уредник на списанието “Економетрика”, во негова чест, на секои две години, се доделува Фришеровиот медал за најдобра статија во истоименото списание.
Необјавени трудов и
Рагнар ги објавувал неговите статии на четири јазици, вклучувајќи ги англискиот, норвешкиот, францускиот и германскиот. Додека некои негови трудови станале познати и прочуени, други останале необјавени и непознати за јавнста. Овие статии содржеле фрази кои биле малце потешки да се разберат за помалку школуваните луѓе во полето на математиката и статистиката. Голем број на неговите дела останале непубликувани поради неговиот перфекционизам, бидејќи сметал дека секогаш имало повеќе истражувања да се направат.
Асирски новоарамејски јазик
Асирскиот новоарамејски јазик — јазик кој спаѓа во групата на семитски јазици и во подгрупата на арамејски јазици. Асирскиот новоарамејски јазик не треба да биде помешен со акадскиот јазик, стариот дијалект на реонот кој бил зборуван во околу 8 век п.н.е. И покрај тоа што овој јазик спаѓа во групата на арамејски јазици, сепак тој не многу нејасен од страна на говорителите на современиот јазик. Најточно, асирскиот новоарамејски јазик бил зборуван во областа помеѓу езерото Урмија, северозападно во Иран и Сирт, југоисточно во Турција. Во моментот, овој јазик претставува јазик на кој зборува “светската дијаспора“. Повеќе од оние кои го зборуваат овој јазик се членови на Асирската источна црква.
Јагода
Градинарската јагода (Fragaria × ananassа) е од вкрстени видови која се одгледува низ целиот свет заради нејзиниот плод. Плодот (кое не е зрнесто, не е соединето овошје) секаде е познат по неговата карактеристична арома, светлоцрвена боја, соковна текстура и сладина.Се конзумира во големи количини, свежо или пак зготвено како компот, сок, сладолед, и милкшеик. Вештачката арома (вкус) на јагода исто така се користи во многу прехранбени производи. Јагодата за првпат се одгледувала во Бретања, Франција во 1750 –те години преку Fragaria virginiana донесена од источна Северна Америка и Fragaria chiloensis која е донесена од Чиле од страна на Амеде Франсоа Фрезје во 1714 година.
Сортите од Fragaria × ananassа биле заменети во комерцијално производство, на шумска јагода, која била и првиот вид на јагоди одгледувани во 17 век. Технични јагодата е од групата на додатни овошја, што значи дека месестиот дел не е создаден од овулата на растението. туку е од ,,садот ,, кои ги држи овулите. Секое видливо семе од надворешната страна на овошјето е всушност едно од овулите на цветот, во кое се наоѓа семе. И во кулинарството и во ботаниката целата структура се смета за овошје.
Одгледување
Јагодата се развива во ширина, боја, вкус, форма, степен на плодност, сезона на берење,склоноста на болест и според составот на растението.Некои се разликуваат во зеленилото а некои материјално, во однос на развојот на нивните полови органи. Во повеќето случаи ,цветовите се појавуваат како хермафродитски во структурата но функционираат и како машко и како женско.Бесполово се рамножуваат со ластари. За трговски цели ,овие растенија се одгледуваат како ќилим и воглавно се распоредуваат по чисти корени или мешавини.Одгледувањето се прави на два начина: низ цела година под фолија, или пак повеќегодишен систем со постелени филцови или пак  со тумби.Исто така се произведува мала количина на јагоди во стаклени градини и  кога не им е сезона.
Бавча која користи метод со фолија
Доста од трговското производство употребува систем со фолија. Во овој метод се корсти употреба на креветчиња кои се формираат секоја година, дезинфицирани и покриени со пластичен најлон за да се спречи растењето на тревки и ерозија. Оние кои се растени во расадници растат низ дупки а под нив има цевка за наводнување. На крајот од сезоната на берење, фолијата се остранува од растенијата и тие се изоруваат во земјата. Бидејќи растенијата на јагодите постари од година –две почнуваат да ја подобруваат плодноста а исто така и квалитетот, овој систем на заменување на растенија секоја година  го подобрува родот и густината. Сепак бидејќи бара подолга сезона на растење  за да дозволи успевање на растението секоја година и поради зголемените трошоци во однос на формирање и  покривање на тумбите и купување на растенија секоја година, тоа не е секогаш практично во сите области. Друг метод кој ги користи истите растенија од година на година кои растат во тумби или редови најчесто за поладните клими. Има помали инвестациони трошоци и помали барања за одржување.Родот обично е помал отколку оној во фолиите. Третиот метод користи навлака од ѓубриво. Овие растенија кои вака се одгледуваат, се покажале дека произведуваат значително повисок капацитет на радикална апсорпција на кислород, флавоноиди,антоцијани, фруктоза, гликоза, сахароза, јаболкова киселина, и лимонска киселина од овошје се произведени во црна пластична прекривка  или  во системи на сплетени редови. Слични резултати во претходните испитувања од 2003 година ,спроведена од страна на САД Долгови  на  земјоделството, во земјоделска истражувачка служба, во Beltsville Мериленд, потврдува како ѓубривото  игра улога на биоактивните  квалитети на два вида јагода. Јагодите најчесто се групираат според нивното цветање. Традиционално, има поделба на Јунски-род јагоди, кои имаат род во раните летни денови, и постојан – род, кои постојано раѓаат јагоди неколкупати во сезоната. Истражувањата покажаа неодамна дека тие јагоди всушност се случуваат во три основни цветни периоди: краток- ден, долден, и од ден-неутрален. Ова се однесува на чувствителноста на растението за должината на денот  чувствителност на фабриката и видот на изгледот на реагирање на светлината  кој доведува до формирање на цвет. Видовите на Ден-неутрален  произведуваат цвеќе без оглед на светлосниот период.
Јагодите исто така може да се размножуваат и со семе, иако ова најпрво е хоби, и не се практикува во трговијата. Неколку видови кои се размножуваат со семе се развиени за домашна употреба и исатражувањата за растењето од семе се во тек. Семињата се добиваат преку нивни добавувачи или преку собирање и сочувување на семето од овошјето. Јагодите исто така може да се одгледуваат и внатре во домот во затворени простории во саксии. Кашубијан јагода (јагода или Kaszëbskô Kashubian malena) се произведува во земјите: во Картузи, Косциерзина и Битоу и во општините Прзивиц, Вејхерово, Лузино, Земунд линија, лекување и Cewice in Kashubia. Само следниве вкусови можат да се продаваат како Kaszëbskô malena: Senga Sengana, Elsanta, Honeoye и затоа тие се оценуваат како прва класа.
Крчки Санџак
Крчки Санџак, Лички Санџак или Крчко-лички санџак - санџак (административна единица) во Отоманското Царство, со центар во Книн. Бил основан околу 1580 година. година, со одвојување на западните области од составот на Клишкиот Санџак. Бил дел од Босанскиот Пашалак и ги опфаќал турските области западно од реката Крка, вклучувајќи ги Буковица, Равни Котари, Лика и Крбава. Овој санџак служел како турско воено упориште кон Венецијанската Далмација и Карловачкиот генералат. Постоел до крајот на 17 век, кога за време на Големата виенска војна (1683-1699) дошло до целосен колапс на турската моќ во тие области. Венецијанската војска во 1688 година го освоила Книн, главниот град на Крчкиот Санџак, додека хабсбуршката војска приближно во исто време ги окупирала областите Лика и Крбава. Со склучувањето на Карловачкиот мир (1699), споменатите области официјално им припаднале на Република Венеција и на Хабсбуршката Монархија.
Во текот на 16 и 17 век, значителен број Срби, кои биле православни христијани, живееле во областа на Крчкиот Санџак. Српските православни цркви и манастири во таа област припаѓале на Дабробосанската митрополија, која била дел од Пеќската патријаршија.
Јагода
Ѓубрење и берење
Повеќето растенија на јагоди се хранат со вештачко ѓубриво, и тоа пред и по бербата, а често и пред нивното садење во пластичните фолии. Берењето јагоди и процесот на чистење не се изменил многу со текот на времето. Деликатните или комплицираните јагоди сè уште се берат со рака. Оценувањето и пакувањето се случува најчесто на терен, на полето, а не за време на обработката.
Болести
Растенијата на јагодите може да бидат жртви на многу бројни зарази и болести. Ливчињата може да бидат инфицирани од прашкаста мувла, може да се појават точки на ливчињата (предизвикани од габата Sphaerella fragariae), може да дојде до избледување на ливчињата (предизвикано од страна на габата Phomopsis obscurans), а лисјата може да бидат нападнати и од некои видови на лигава мувла. Кората и корените може да станат жртви на црвената стела, ненадејно венење, црн гнилеж на коренот, и нематоди. Овошките се предмет на оштетување од страна на сивата мувла, а страдаат и од гниење на коренот и гниење на целото растение. Растенијата, исто така, може да пренесат болест од екстремните температури кои ги имало во зимата.
Познати се  околу 200 видови на штетници кои ги напаѓаат јагодите, директно или индиректно. Во овие штетници спаѓаат: полжави, пеперутки, вински мушички, молци итн. Исто така, гасениците од видот Лепидоптера се хранат со јагоди.
Љупчо Сантов
Љупчо Ефремов Сантов (17 март 1921, Кочани –, ) — македонски партизан и учесник во НОБ.
Животопис
Љупчо Сантов е роден на 17 март 1921 г., како прво дете во семејството на Надежда и Ефтим Сантови. Основно училиште завршува во родниот град, а продолжува во велешката гимназија. По завршувањето на гимназијата 1938/39 со одличен успех се запишува во Белград на Електротехничкиот факултет, со другарот од гимназија Цветко Челак. Таму се поврзува со велешките работници, блиски со студентите и влегува во илегалното револуционерно движење.
Учествува во декемвриската демонстрација 1940, во мартовските демонстрации 1941,и го доживува првото апсење во 1940, распореден во групата истакнати комунисти и организатори на демонстрациите. Затоа е ѕверски мачен, но неговата цврста воља на вистински комунист совладува сѐ. Кога во декември 1940 дошла вест дека е уапсен во „Главњача”, најголемо мачилиште на комунистите во Југославија, неговите го испраќаат во Белград чичко му Киро Ефремов, угледен и близок со бившите пратеници од Кочани, Воја Ѓорѓевиќ и Мито Димитриевиќ.
Во април 1940 се враќа во Кочани, каде го затекнува војната. Летото 1941 никнуваат првите партиски групи, а есента се создава партиско раководството, во кое влегуваат Љупчо, Благој Попов, Бота Трендова, а подоцна и други.
Во 1941 се запишува на природноматематичкиот факултет во Софија. На преден план секогаш му се партијата и борбата против окупаторот. Наскоро се враќа во Кочани, по налог на партијата. Во 1942 во партиската организација се постигнати многу добри резултати, но активноста е прекината со неочекуваната провала по апсењето на Киро Бихаќ, дојден од Штип. Потоа се уапсени Љупчо, Благој, Бота и други комунисти. На судењето 1943, е осуден на една година условно. По излегувањето, повторно создава партиска организација, станувајќи нејзин секретар.
Во април 1943,по директива на Добривое Радосављевиќ, член и делегат на СКЈ, Љупчо престојува во Скопје.
Од Кочани, по одлука на партиската организација, на 17 мај заедно со Раде Кратовче одат во илегалство. Во придружба на брат му Методи излегува од Кочани, по што тој и Раде со помош на Ангел и Крум Митеви се префрлени во месноста Осое, во село Вранинци. Првите врски се одржувани преку Павлина Сантова, Крум и Ангел Митеви и мајка му Надежда (која одржува врска и со Нада Попова и Геро Максимов), а подоцна директно преку Коле Лазаров.
Истовремено излегува и штипската група на чело со Тошо Арсов и Ванчо Прке, но до средба меѓу нив не дошло, бидејќи штипската е разбиена на патот за Плачковица, кога Тошо и Ванчо загинуваат. Зимата по неуспешен обид за префрлање во село Теранци, одат во Старо Село кај Коле Лазаров. Се состанува со повеќе лица, така што создава во разни села групи активисти.
Љупчо Сантов бил еден од активните млади антифашисти уште од почетокот на НОВ. Како младинец од Кочани, тој учествувал во формирањето на читалиштето „Искра“, кое станало средиште на прогресивната младина и на поддржувачите на народноослободителното движење. Љупчо Сантов загинал заедно со Раде Кратовче на 23 март 1944 година во селото Главовица, на падините на Осоговските Планини.
Бидејќи потоа куќата била запалена, семејството привремено се сместува во куќата на дедо му Пане Ефремов.
Кон крајот на октомври 1944 г. по повод неговата смрт, сочувство на семејството дошле да изразат Светозар Вукмановиќ Темпо и Лазар Колишевски.
Баликесир (покраина)
Баликесир  (турски: Balıkesir) — покраина во северна Турција. Административен центар на вилаетот е истоимениот град Балкесир. Покраината има 1.076.347 жители (2006) и површина од 12.496 км2. Поделена е на 4 окрузи.
Спектроскопија
Спектроскопија е наука која се занимава со изучување на интеракцијата помеѓу електромагнетното зрачење и материјата.
За секое снимање на спектарот, мора да ја имаме следната опрема:
Извор на зрачење Тело кое се испитува Монохроматор Пронаоѓач (сетилник)
Електромагнетното зрачење може да биде насочено од изворот на примерокот, што може да го апсорбира, емитира или да рефлектира. Доколку предметот емитира зрачење, изворот на зрачење е самиот предмет. Зрачењето од примерокот води кон едед монохроматор, кој ја пропушта само едната бранова должина од детекторот. Детекторот го претвора зрачниот сигнал, кој може да биде запишана во еден опсег. Како монохроматор се користи во поново време Микелсонов интерферометар кој ни овозможува повеќе бранови должини во дадено време. Спектарот што се добива со користење на Микелсоновиот интерферометар е наречен спектар во временски домен, кој со користење на математички равенства и процесот на трансформација на Фурие од овој спектар во спектарот во честотен домен, што е еднакво на спектарот добиен од конвенционалните монохроматори.
Како извори на зрачење се користат волфрамови светилки, халогени светилки, ксенон светилките, ултравиолетови лампи кои користат девтериум. Како извор на зрачење може да се користат и ласери чија бранова должина може да се прилагоди. Во случај на ласер, монохроматорот не е потребен, бидејќи ласерите емитираат зрачење со одредени бранова должина, што е многу подобра опција отколку кога светлината доаѓа од монохроматор. Спектроскопијата, кога се користи ласер се нарекува спектроскопија со висока резолуција. Синхротрон зрачење се добива кога синхротрон се користи како извор на зрачење, бидејќи таа опфаќа поширок спектар од спектрален и поголем интензитет. Понекогаш можете да се користи и светлото од пламен или искрење.
Висока технологија
Високата технологија (high tech) е најсовремената и најнапредната технологија моментално на располагање. Терминот почесто се користи во однос на микро-електрониката, наместо на другите технологии.
Спектроскопија
Спектроскоп е наједноставниот инструмент за следење на спектарот на видливата светлина. Спектроскопот се состои од оптичка призма или оптичка решетка, кои се користат за одделување на светлинскиот спектар. Спектроскопите обично се во форма на цевки, на едниот крај има извор на светлина или осветлен објект за набљудување, а на другиот крај набљудувачот (инспектор). Спектарот не може да се снима, бидејќи спектроскопот не користи никаков уред за снимање на податоци. Спектроскопот го измислиле Gustav Robert Georg Kirchhoff и Robert Wilhelm Bunsen.
Висока технологија
Не постои конретна класа на технологија што се смета за високотехнолошка. Дефиницијата се менува со текот на времето - така производите рекламирани како висока технологија во 1960-тите години сега ќе се сметаат, ако не е наречена ниска технологија, барем малку застарени.
Потекло на поимот
Во потрага низ најдобрите Њујорк тајмс статии, првото појавување на фразата "висока технологија" се јавува во 1950-тите во текст за атомска енергија за Европа ... Источна Европа, со густа населеност и висока технологија.
До април 1969 година, Роберт Мец го користеше во финансиски колумна Артур Х. Колинс Колинс Радио "контролира резултат на патенти од висока технологија во различни области." Мец го користи терминот често потоа, неколку месеци подоцна тој го користеше со цртичка.
Спектроскопија
Спектрометар е направа за мерење на интензитетот на компонентите на електромагнетното зрачење на одредена бранова должина. Спектрометарот е составен од извор на зрачење, монохроматори и детектори. На спектрометарот се мери интензитетот на одредени бранови должини од електромагнетното зрачење, кое го емитира примерокот, или се апсорбира или рефлектира. Како детектори на електромагнетно зрачење се користат фотомултипликатори, светлочувствителни диоди или CCD-чипови, во видливото и ултравиолетовото поле на зрачење, и термоосетливи отпорници или болометари во инфрацрвеното поле на зрачење.
Висока технологија
Економија
Бидејќи на високотехнолошкиот сектор на економијата се развива и ја користи најнапредната технологија, тоа често се гледа како најголем потенцијал за раст во иднина. Ова мислење доведе до големи инвестиции во високотехнолошките сектори на стопанството. Високата технологија претставува подвижна сила за претпријатија кои добиваат голем капитал, но ако инвестициите ги надминат реалните потенцијал, како што се случило во минатото, тогаш инвеститорите можат да изгубат сите или повеќето од нивните инвестиции. Висока технологија често се гледа како висок ризик, но нуди можност за високи профити.
Како големата наука, високата технологија е меѓународен феномен, кој се протега на континентите, олицетворени од светската комуникација на интернет. Така мултинационалните корпорации би можеле да работат на проект 24 часа на ден, со тимови кои работат со изгревот на сонцето низ целиот свет; ваквите проекти можат да користат за разработка на програмска опрема или за развој на интегрирано коло.
Интензитет на истражувањето и развојот
Со понатамошна анализа на земјите од OECD, заклучено е дека може да се користи и класификација на интензитетот на истражувањето и развојот во дејностите. Тука не се зема предвид само производството, туку и самото користење на производите. Класификацијата е следнава:
Високотехнолошко општество
Целокупното општество засновано на high-tech е нешто недостижно. Многу земји и региони, како Соединети Американски Држави, Сингапур, Канада, Грција, Италија, Данска, Белгија, Холандија, Норвешка, Ирска, Исланд, Израел, Јапонија, Велика Британија, Естонија, Австралија, Германија, Јужна Кореја, Тајван, Хонгконг, Финска, Шпанија, Шведска, Бразил и Франција може да се сметаат за високотехнолошки, во однос на другите земји, бидејќи нормално е своите граѓани да имаат пристап до технологијата која во моментов е најсовремена, во однос на потрошувачите, како што е со делови на Индија (Бангалор, Мумбаи) и Кина (Шангај, Пекинг). Истражувачките ориентирани институции, како Агенцијата за вработување, ESAНАСА, CERN, и универзитети со висока истражувачка дејност како што се MIT, Стенфорд и може да се сметаат за високотехнолошки микроопштества во однос на околните социо-економски региони или на целокупниот активен сектор. Некои географски области може да се сметаат како високотехнолошки почетоци на општества, како на пример Силициумската Долина.
Оддел во организацијата кои се занимава со најнова технологија во нивните проекти, исто така може да се смета за високотехнолошко микроопштество во рамките на организацијата. Студентите и факултетите поврзани со ENAEE или ABET, акредитираните програми може да се сметаaт за високотехнолошки општествa, во однос на другите традиционални степени. Во индустријата,врвните претпријатија може да се сметаат како високотехнолошки општества заедно со своите конкуренти, во однос на остатокот од конкуренцијата.
Сенсимонизам
Сенсимонизам е учење на францускиот социјалист-утопист Клод-Анри Сен-Симон (1760-1825) и на неговите следбеници. Според него, со државата треба да владеат стопанствениците, а не благородништвото и високото чиновништво. Општеството треба да се преустрои во духот на начелата на првите христијани, врз основа на производствени задруги, на укинување на личната сопственост и на правото на наследство на средствата за производство во корист на државата.
Несреќа на Air Algerie
5017 на „Air Algerie“ — редовен меѓународен патнички лет од Уагадугу, Буркина Фасо до Алжир, кој исчезнал во Северен Мали на 24 јули 2014. Неидентификуван алжирски службеник тврди дека авионот се срушил, додека „Air Algerie“ изјави дека авионот се срушил во близина на Тилемси. Авионот бил директен лет од „Air Algerie“ со цел да обезбеди дополнителен капацитет за време на летната сезона. На 25 јули 2014 година францускиот претседател Франсоа Оланд изјавил дека нема преживеани.
Патници и екипаж
Од вкупно 116 патници на авионот, 50 биле французи. Според портпаролката на СЕПЛА, сојуз на шпански пилоти, шесте членови на екипажот биле шпанци, според Swiftair.
Наполеон Зервас
Наполеон Зервас (грчки: Ναπολέων Ζέρβας) (Арта, 17 мај 1891 – 1957) бил грчки генерал, водач на реакционерна организација ЕДЕС за време на Граѓанската војна во Грција.
Несреќа на Air Algerie
Очигледна несреќа
Авионот полетал од аеродромот Уагадугу во 01:07 по месно време (UTC) на 24 јули 2014. Планирано било да слета на аеродромот Хуари Бумедине во Алжир во 05:10. Министерот за транспорт на Франција Фредерик Кувилиер изјавил дека авионот исчезнал некаде над Северен Мали. Во 09:56 на 24 јули, „Air Algerie“ започнале потрага по авионот. Според портпаролот на француската армија, два француски орбени авиони се приклучиле во потрагата по исчезнатиот авион долж веројатната рута.
Извештаи за остатоците
Француските сили пријавиле дека откриле остатоци од авионот во областа помеѓу Гао и Кидал, во пустинска област која е тешко достапна. Претседателот на Мали Ибраим Бубакар Кејта изјавил дека остатоци биле пронајдени во северните пустини на земјата помеѓу Агелхок и Кидал. Генералот Гилберт Диндир од армијата на Буркина Фасо изјавил деа остатоци од авионот се наоѓаат во регионот Госи на Мали, 50 километри северно од границата со Буркина Фасо.
Тигар I
Тигар I (германски: Panzerkampfwagen VI Tiger или Panzer VI) — германски тежок тенк од Втората светска војна, еден од најдобрите оклопни возила во воената историја. Тенкот делувал во Африка и Европа. За време на развојот бил означен како Panzerkampfwagen VI Ausf H, но за време на производството бил променет во Panzerkampfwagen VI Ausf E.. Вкупно 1.347 тенкови биле произведени помеѓу август 1942 и август 1944 година. . По август 1944 година, производството на Тигар I било укинато во корист на Тигар II.
Предлогот за формирање тешки тенкови во германската армија бил воведен уште во 1937 година, но првиот тенк T-VI, наречен Тигар, излезел од фабриката во јули 1942 година. Целта била да се создаде тенк со силен оклоп и моќен топ за да се надмине Советскиот КВ-1 и КВ-2. За оружје, било избрано 88-мм оружје KwK 36 L / 56, кое имало голема моќ и прецизност. Дури и во раните фази на војната, Германците го користеле како противтенковско оружје, способно да го уништи советскиот, англискиот или американскиот тенк од далеку. До 1942 година, таков голем топ не бил монтиран на германски тенк, а веќе постоечките Панцер-3 и Панцер-4 не биле во можност да се прилагодат на 88мм-оружје. Затоа морало да се развие сосема нов тенк. Првично, два прототипа биле подготвени од Hencel и Porsche, а главните разлики биле во суспензијата и шасијата.
Првото учество на Тигар било во Битката за Ленинград на 22 септември 1942 година, кога еден од тенковите бил заробен од советските трупи.
Помасовно во борба се користеле во операцијата „Зимска бура“ (за време на Битката кај Сталинград) во декември 1942 година и кај Курск во јули 1943 година, каде претставувањето на овие тенкови се покажало мнугу добро, иако Германците биле поразени во битката.
88-милиметарските топови на германската машина работеле на 1.000 метри со пробивање на браник од 100мм, нанесувајќи тешки штети на непријателските машини. На руските екипи им било наредено да се борат против Тигарот во сооднос од 1 до 5 за Русите, а американските и англиските тенкисти воопшто избегнувале да го сретнат. Познат е случај кога германскиот капетан Вакер уништил руски тенк Т-34/85 на растојание од 3.900 метри. На 7 јули 1943 година за време на Битката кај Курск Франц Штаудегер примил информации за движењето на група од 50 - 60 советски Т-34. Тој веднаш ги нападнал и уништил 17 од нив. Советските тенкови се повлекле за да се прегрупираат. Командантот на тенкот Тигар кој исто така е познат и успешен е капетанот Михаел Витман. Неговите најистакнати активности биле во близина на градот Вилур-Бокаж, на 13 јуни 1944 година, една недела по Денот Д (денот на слетувањето во Нормандија). Околу 8:00 часот наутро тој нападнал британска колона, дел од 22-рата Оклопна бригада од 7-та Вооружената дивизија (прочуените Пустински стаорци) и уништил 5 тенкови Кромвел, еден Шерман, три Стјуарт и уште многу лесни машини и противтенковски пушки. За овој свој успех тој добил лично од Хитлер на 25 јуни 1944 година Рицарски крст со дабови листови и ножеви, и е највисоко награден тенковски ac на Втората светска војна.
Сергеј Паршивљук
Сергеј Паршивљук (руски: Сергей Викторович Паршивлюк, роден на во ) — руски фудбалер кој во моментот настапува за екипата на ФК Спартак Москва.
За Репрезентацијата на Русија до 21 година дебитирал во 2008 одигрувајќи два натпревари.
Универзитет Мармара
Универзитетот Мармара (турски Marmara Üniversitesi) е државен универзитет кој се наоѓа во Истанбул, Турција. Овој универзитет моментално е втората најголема образовна институција во Турција.
Универзитетот бил основан во 1883 година. Под денешното име е од 1982 година. На него се изучува медицина, стоматологија, право, и ликовната уметност. Универзитетот Мармара во моментов има 52.000 студенти, од кои 44.661 се студенти и 7.406 постдипломски студенти. Вкупно 1.354 странски студенти од 73 земји во моментов студираат на оваа институција.
Саша Лукиќ
Саша Лукиќ (13 август 1996) е српски професионален фудбалер кој играл како играч од средниот ред за италијанскиот клуб Торино и за репрезентацијата на Србија.
Партизан
Саша Лукиќ почнал да игра фудбал во ПОФК Савациум, фудбалска школа во Шабац, пред да се приклучи на Партизан во август 2009 година. Тој го потпишал својот прв професионален договор за клубот во август 2013 година на неговиот 17-ти роденден, потпишувајќи тригодишен договор.
Позајмица во Телеоптик
За да стекне високо искуство, Лукиќ веднаш бил позајмен на Телеоптик. Редовно играл за Оптикинс во сезоната 2013–14, правејќи 23 настапи во лигата и постигнувајќи три гола, со што клубот испаднал од лигата.
Враќање во Партизан
На 16 мај 2015 година, Лукиќ го направил своето натпреварувачко деби за Партизан и го одиграл целиот натпревар во ремито 1–1 во српската лига со Нови Пазар. На 17 јули 2015 година, тој влезе во натпреварот против Металац, заменувајќи го Стефан Бабовиќ во првиот натпревар од Српската Суперлига 2015–16. На 8 август, тој го постигнал својот прв официјален гол за Партизан во последните минути од победата со 2–1 на домашен терен над Спартак Суботица. Две недели подоцна, тој го постигна својот втор гол за Партизан во победата од 1–3 на гостинскиот натпревар над Борац Чачак. На 26 август 2015 година, Лукиќ го направил своето деби во Лигата на шампионите на УЕФА во реваншот од плеј-оф рундата против БАТЕ Борисов. На 22 октомври, тој го одигра својот прв натпревар во групната фаза на Лигата на Европа на УЕФА против Атлетик Билбао. Во отсуство на некои играчи тој беше капитен на тимот неколку натпревари.
Торино
На 29 јули 2016 година, Лукиќ потпишал со италијанскиот клуб Торино. На 17 октомври, тој го направил своето деби во Серија А во победата од 4–1 на гостувањето кај Палермо, заменувајќи го Мирко Валдифиори.
Леванте (позајмица)
На 15 август 2017 година, Лукиќ бил позајмен во Леванте, на една година.
Интернационална кариера
Лукиќ го направил своето деби за Србија до 21 година за време на квалификациите за Европското првенство до 21 година 2017 година, влегувајќи како замена во победата од 5-0 на домашен терен над Литванија на 8 септември 2015 година.
На 7 септември 2018 година, повторно го направил своето деби за репрезентацијата на Србија во победата од 1–0 против Литванија.
Стил на игра
Лукиќ е брз, разноврсен со добра визија, додавања и техника и добро технички поткован играч од средниот ред, кој исто така е способен да игра на неколку позиции, поради неговата способност да му помогне на својот тим и во офанзива и во одбрана. Како играч со десната нога, тој обично е распореден како креативен офанзивен играч од средниот ред, поради неговата визија, додавања, техника и ударна способност, како и неговата умешност да изведува напаѓачки акции.
798 Рута
798 Рута — астероид кој кружи околу Сонцето, откриена од страна на германскиот астроном Макс Волф на 21 ноември 1914 година.
Објектот е член на динамичкото Еошко семејство на астероиди, коешто најверојатно било образувано како последица на уништување на некое поголемо тело.
Рударство
Рударство — стопанско-индустриска гранка која се занимава со испитување и исцрпување на сите видови рудни лежишта како и на методите за нивна рационална експлоатација. Преку ископувањето на различните видови на метални и неметални руди и минерали, рударството претставува единствената и најзначајната дејност која со основни суровини за производство ги снабдува индустријата, градежништвото и други стопански гранки.